4. ΒΑΣΙΛΙΚΟΝ ΔΙΑΤΑΓΜΑ υπ' αριθ. 462 της 12/29 Ιουλ. 1975 (ΦΕΚ Α' 137) Περί καθορισμού θεμάτων τινών αφορώντων εις την αναπλήρωσιν του Προέδρου και μελών των παρά τω Γεωτεχνικώ Επιμελητηρίω Ελλάδος Πειθαρχικών Συμβουλίων, εις την πειθαρχικήν δικαιοδοσίαν και εις την λειτουργίαν αυτών. Έχοντες υπ’ όψιν: 1.Τας διατάξεις:α)του άρθρ. 14 (παρ. 4) του Ν.Δ. 943/1971 «περί ιδρύσεως Γεωτεχνικού Επιμελητηρίου Ελλάδος» (φ. 141), β)των άρθρ. 15, 37, 38 και 39 του Ν.Δ. 957/1971 «περί Υπουργικού Συμβουλίου και Υπουργείων» (φ. 166), γ)του άρθρ. 7 του Ν.Δ. 825/1971 «περί οργανώσεως, λειτουργίας και αρμοδιοτήτων του Υπουργείου Προεδρίας Κυβερνήσεως». 2.Την υπ' αριθ. 200/1972 σύμφωνον γνωμοδότησιν του Α.Σ.Δ.Υ . και 3.Την υπ' αριθ. 243/1972 γνωμοδότησιν του Συμβουλίου της Επικρατείας, προτάσει των Ημετέρων Βοηθού Πρωθυπουργού και επί της Εθνικής Οικονομίας Υπουργών, απεφασίσαμεν και διατάσσομεν: Αναπλήρωσις Προέδρων και μελών του  Πειθαρχικού Συμβουλίου και του Ανωτάτου Πειθαρχικού Συμβουλίου Άρθρ.1.-1.Τον Πρόεδρον του Πειθαρχικού Συμβουλίου ελλείποντα, απόντα ή κωλυόμενον, αναπληροί ο Αντιπρόεδρος της Διοικούσης Επιτροπής του Γεωτεχνικού Επιμελητηρίου Ελλάδος, τα δε τακτικά αιρετά μέλη αυτού αναπληρούν έτερα τοιαύτα, εκλεγόμενα καθ’ όμοιον τρόπον εκ του αυτού κύκλου προσώπων. 2.Τον Πρόεδρον και τα μη αιρετά τακτικά μέλη του Ανωτάτου Πειθαρχικού Συμβουλίου, ελλείποντας, απόντας ή κωλυομένους αναπληρούν οι νόμιμοι αναπληρωταί των, τα δε τακτικά αιρετά μέλη έτερα τοιαύτα, εκλεγόμενα καθ’ όμοιον τρόπον εκ του αυτού κύκλου προσώπων. 14.Β.ι.4 Γεωτεχνικό Επιμελητήριο Γραμματείς Άρθρ.2.-Καθήκοντα Γραμματέως του Πειθαρχικού Συμβουλίου ως και του Ανωτάτου Πειθαρχικού τοιούτου, εκτελεί υπάλληλος του ΓΕΩΤ.Ε.Ε., οριζόμενος μετά του αναπληρωτού του υπό του Προέδρου της Διοικούσης Επιτροπής. Εξαίρεσις μελών Άρθρ.3.-Το καθ’ ου η πειθαρχική δίωξις μέλος του ΓΕΩΤ.Ε.Ε. δύναται να ζητήση δι’ αιτήσεώς του την εξαίρεσιν μέχρι δύο μελών του Πειθαρχικού Συμβουλίου, ως και του Ανωτάτου Πειθαρχικού Συμβουλίου. Κατά την εκδίκασιν υπό του Συμβουλίου της περί εξαιρέσεως των μελών του αιτήσεως δύναται να παραστή και ο αιτών. Πειθαρχική δίωξις Άρθρ.4.-1.Το Πειθαρχικόν Συμβούλιον επιλαμβάνεται της πειθαρχικής διώξεως των εν άρθρ. 13 του Ν.Δ. 943/1971 καθοριζομένων πειθαρχικών παραπτωμάτων των μελών του ΓΕΩΤ.Ε.Ε. αυτεπαγγέλτως ή κατ’ έγκλησιν μέλους του Επιμελητηρίου ή και παντός τρίτου, έχοντος έννομον συμφέρον. 2.Το Πειθαρχικόν Συμβούλιον προβαίνει δια του Προέδρου αυτού ή δια τινος των μελών του ή και δι’ ετέρου μέλους του ΓΕΩΤ.Ε.Ε. οριζομένων υπό του Συμβουλίου εις πάσαν κατά την κρίσιν του αναγκαίαν εξέτασιν επί των καταγγελομένων πειθαρχικών παραπτωμάτων, δικαιούμενον άμα να καλή και εξετάζη ενόρκως μάρτυρας, να ζητή την προσκόμισιν εγγράφων και να διατάσση την ενέργειαν πραγματογνωμοσύνης. Κλήσις εις απολογίαν-ΕκδίκασιςΠειθαρχική απόφασις Άρθρ.5.-1.Πειθαρχική ποινή δεν επιβάλλεται άνευ προηγουμένης κλήσεως υπό του Προέδρου του Πειθαρχικού Συμβουλίου εις έγγραφον απολογίαν του καθ’ ου η πειθαρχική δίωξις. Δια του εγκλητηρίου εγγράφου, διαλαμβάνοντος το αποδιδόμενον παράπτωμα δέον να τάσσεται προθεσμία υποβολής της απολογίας ουχί βραχυτέρα των δέκα πέντε ημερών από της επιδόσεώς της. Ο καλούμενος εις απολογίαν δικαιούται προ της υποβολής ταύτης να λάβη γνώσιν της σχηματισθείσης δικογραφίας. 2.Μετά την υποβολήν της απολογίας ή την παρέλευσιν απράκτου της προς υποβολήν της ταχθείσης προθεσμίας, το Πειθαρχικόν Συμβούλιον ορίζει την ημερομηνίαν συζητήσεως της υποθέσεως, ην και γνωστοποιεί εγγράφως εις τον καθ’ ου η πειθαρχική δίωξις, όστις δύναται να παραστή κατά την συζήτησιν. 3.Μετά την κλήσιν εις απολογίαν του διωκομένου η υπόθεσις δέον να περαιωθή δι’ αποφάσεως. 4.Επί προφανώς ανυποστάτου κατηγορίας το Πειθαρχικόν Συμβούλιον δύναται να προέλθη εις την έκδοσιν απαλλακτικής αποφάσεως και άνευ κλήσεως του διωκομένου εις απολογίαν. Λειτουργία Πειθαρχικού Συμβουλίου Άρθρ.6.-1.Το Πειθαρχικόν Συμβούλιον ευρίσκεται εν απαρτία παρόντων τουλάχιστον τεσσάρων εκ των μελών του και αποφαίνεται κατ’ απόλυτον πλειοψηφίαν των παρόντων, νικώσης εν ισοψηφία της ψήφου του Προέδρου αυτού. 2.Αι αποφάσεις του Συμβουλίου κοινοποιούνται, επιμελεία του Προέδρου αυτού, προς την Διοικούσαν Επιτροπήν και τον ενδιαφερόμενον, καθίστανται τελεσίδικοι και εκτελεσταί εφ’ όσον εντός προθεσμίας δέκα πέντε ημερών από της κοινοποιήσεώς των εις τον τελευταίον δεν ασκηθή παρ’ αυτού έφεσις ενώπιον του Ανωτάτου Πειθαρχικού Συμβουλίου. Λειτουργία και αρμοδιότης Ανωτάτου Πειθαρχικού Συμβουλίου Άρθρ.7.-1.Το Ανώτατον Πειθαρχικόν Συμβούλιον ευρίσκεται εν απαρτία παρόντων πέντε τουλάχιστον εκ των μελών του και αποφαίνεται κατ’ απόλυτον πλειοψηφίαν των παρόντων, νικώσης, εν ισοψηφία της ψήφου του Προέδρου αυτού. 2.Εις την αρμοδιότητα του Ανωτάτου Πειθαρχικού Συμβουλίου υπάγεται η εκδίκασις εφέσεων κατά των αποφάσεων του Πειθαρχικού Συμβουλίου. 3.Δικαίωμα εφέσεως κατ’ αποφάσεως του Πειθαρχικού Συμβουλίου υφίστανται μόνο δια τας περιπτώσεις των εδαφ. β, γ, δ και ε της παρ. 3 του άρθρ. 13 του Ν.Δ. 943/1971 «περί ιδρύσεως ΓΕΩΤ.Ε.Ε.». 4.Το Ανώτατον Πειθαρχικόν Συμβούλιον δύναται να διατάξη δια τινος των μελών του ή και δι’ετέρου μέλους του ΓΕΩΤ.Ε.Ε. νέαν εξέτασιν επί της υπό την κρίσιν του υποθέσεως ή να αποφασίση την επικύρωσιν, μεταρρύθμισιν ή εξαφάνισιν της εκκαλουμένης αποφάσεως. 5.Αι αποφάσεις του Ανωτάτου Πειθαρχικού Συμβουλίου είναι αμετάκλητοι και κοινοποιούνται επιμελεία του Προέδρου του εις την Διοικούσαν Επιτροπήν του ΓΕΩΤ.Ε.Ε. προς εκτέλεσιν και εις τον ενδιαφερόμενον. Εις τον Ημέτερον επί της Εθνικής Οικονομίας Υπουργόν, ανατίθεμεν την δημοσίευσιν και εκτέλεσιν του παρόντος. (Μετά την σελ. 158,130) Σελ. 158,131 Τεύχος 464-Σελ. 89 Γεωτεχνικό Επιμελητήριο 14.Β.ι.4 